Youth | LAPA Uitgewers
Skryf nou in vir Lapa Uitgewers se Jeugromankompetisie 2017!
by LAPA Uitgewers on Apr 13th, 2017 Tweet
Is jy ‘n jeugroman-liefhebber? Droom jy al sedert jy 13 getref het daarvan om jou eie jeugroman te skryf? Nou’s jou kans!
Inskrywings vir Lapa Uitgewers se Jeugromankompetisie is tans oop en daar’s prysgeld ter waarde van R50 000 op die spel.
Jeuk jou vingers reeds? Klik hier vir verdere besonderhede.
Die sluitingsdatum vir inskrywings is 30 September 2017.
Asem by Jan Vermeulen
Pleisters vir die dooies by Fanie Viljoen
As ek val by Jenny Downham, edited by Lydia du Plessis
Sterkykers deur Jaco Jacobs: Vars, verrassende, vuishou-op-die-maag-gedigte vir tieners
by LAPA Uitgewers on Jul 11th, 2016 Tweet
Sterkykers, ’n heerlike bundel verse vir tieners saamgestel deur Jaco Jacobs, is nou beskikbaar op LAPA se rakke:
Skryf ’n liefdesbrief.
Bemeester die kuns van hande vashou.
Vuisstamp die lewe voluit.
Lag soos die mense in advertensies.
Twiet vir iemand ’n vers.
Hierdie bundel vars, verrassende, vuishou-op-die-maag-gedigte vir tieners bou voort op die suksesvolle Toulopers. Bekende digters en skrywers soos Koos Kombuis, Ronelda S Kamfer, Nathan Trantraal, Annie Klopper, Fanie Viljoen, Izak de Vries en Jacobs span kragte saam met opwindende nuwelinge soos Deon Meiring (hoofsanger van die groep Glaskas), Solette Swanepoel, Donnay Torr en Danie du Toit (sanger en liedjieskrywer van die groep Spoegwolf) in ’n opwindende digbundel wat spesiaal saamgestel is om hedendaagse jongmense se leefwêreld te weerspieël.
Sterkykers saamgestel deur Jaco Jacobs
Waarom hou kinders so baie daarvan om reeksboeke te lees? Jaco Jacobs verduidelik
by LAPA Uitgewers on Feb 10th, 2016 Tweet
“In die verlede is daar dikwels neergesien op reeksboeke. Dit is beskou as nie ‘literêr’ genoeg nie en daar is selfs beweer dit maak van kinders lui lesers. Deesdae besef baie ouers, onderwysers en bibliotekaresses gelukkig dat ’n lekker boekereeks dikwels die perfekte manier is om ’n huiwerige leser se leeslus te prikkel.”
Só skryf veelbekroonde en gesoute reeksboekskrywer Jaco Jacobs in sy jongste bloginskrywing. Hy verduidelik waarom reeksboeke so gewild is by kinders:
1. Die karakters voel soos ou vriende.
2. Jy kan voorspel of jy van die storie gaan hou.
3. Herhaling is pret.
4. Reeksboeke het versamelwaarde.
5. Dit laat jou naels kou. Lees Jacobs se artikel vir ‘n omskrywing van hierdie punte:
1. Die karakters voel soos ou vriende. Eintlik is dit geen verrassing nie. Waarom kyk jy graag na jou gunsteling-TV-reeks? Heel moontlik omdat jy daarvan hou om te sien wat die karakters, met wie jy nou al goed vertroud is, in elke episode aanvang. Wanneer ’n leser byvoorbeeld ’n nuwe Zackie Mostert-boek optel, weet hy reeds wie hy tussen die blaaie gaan teëkom – die ondeunde Zackie en sy beste pel, Vincent, die klaerige mevrou Langenhoven van langsaan met haar nare kat, en Anton die skoolboelie wat sy bes probeer om Zackie se lewe te versuur.
Lees verder: Jaco Jacobs se skryfblog
Stalmaats 6: Komaan, Karen deur Lize Roux
Bastian Blom en die magtige moerasmonster deur Jacobs Jaco
Hoe klink LAPA-skrywers se skryfklankbane? Vind uit!
by LAPA Uitgewers on Feb 8th, 2016 Tweet
Bekende boekjoernalis Ilse Salzwedel het onlangs ‘n interessante insetsel op haar RSG-radioprogram Skrywers en Boeke gehad waar sy vir van die land se grootste skrywers gevra het wat hulle gunstelingmusiek is om mee te skryf.
Sy het ook by ‘n hele paar LAPA-skrywers aangeklop. Luister na die twee potgooie om uit te vind hoe onder meer Fanie Viljoen, Bernette Bergenthuin, Chanette Paul, Sophia Kapp, Alta Cloete, Jaco Jacobs, Peet Venter en Christien Neser se klankbane klink:
Skrywers se klankbane - Potgooi 1 [ 21:52 ] Play Now | Play in Popup | Download
Skrywers se klankbane - Potgooi 2 Play Now | Play in Popup | Download
1. Luister na die eerste potgooi op RSG
2. Luister na die tweede potgooi op RSG
Selna Visser: My hel in Dubai deur Ilse Salzwedel
Lem deur Peet Venter
Middernagklub deur Christien Neser
Die tuiskoms deur Sophia Kapp
Ideale Kersgeskenk vir die boekwurm in jou lewe: ’n Goeie dag vir boomklim deur Jaco Jacobs
by LAPA Uitgewers on Dec 9th, 2015 Tweet
Is jy op soek na ‘n ideale Kersgeskenk vir die boekwurm in jou lewe?
Izak de Vries glo ’n Goeie dag vir boomklim deur Jaco Jacobs is net die ding! In sy LitNet-blog skryf hy:
“Dit is ‘n jeugboek en is nie geskryf om ‘n sogenaamde “cross-over” te wees nie. Jaco Jacobs verstaan tieners se koppe en hy skryf vir hulle. Dit punt is egter dat hierdie boek soveel temas aanraak, dat grootmense dit sal geniet. Glo my, ek sal ‘n lesing oor hierdie boek se subtekste kan gee … (en as julle my ken, sal julle weet hier volg een …)”
Lees De Vries se tweetalige artikel om te sien waarom hy hierdie boek so sterk aanbeveel:
Só skryf Eldridge Jason in ‘n artikel vir LitNet waarin hy besin oor die langdurende protes op Suid-Afrikaanse universiteitskampusse, met spesifieke verwysing na die UWK. Die bekroonde outeur van Gerook, wat al vir etlike jare as joernalis werk, sê hy verstaan dat dinge vir die studente uiters moeilik is en erken dat hy aanvanklik simpatie gehad het met die #FeesMustFall-beweging, maar hy vra nou: “Hoe lank gaan ons hulle nog entertain?”